# Armensk Eg

### Fra Wikipedia, den frie encyklopædi

Du har nye beskeder (forskel fra næstsidste redigering).

| Armensk Eg | ?

Armensk Eg (Quercus pontica).
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Fagales (Bøge-ordenen)
Familie: | Fagaceae (Bøge-familien)
Slægt: | Quercus (Eg)
Art: | Quercus pontica

Armensk Eg (Quercus pontica) er lille, løvfældende træ eller en stor busk. Væksten er først bredt kegleformet, men den bliver senere mere rund og tæt. Hovedgrenene er usædvanligt tykke med en opstigende eller opret vækst. Barken er først glat og kantet i grønt eller lysebrunt. Kort efter bliver den grå og opsprækkende. Gamle grene og stammer kan have en furet bark. Knopperne er spredt stillede, og de er usædvanligt store, lysebrune og kantede. Bladene er meget store, ovale til omvendt ægformede. Randen er tandet, og oversiden er græsgrøn, læderagtig og blank, mens undersiden er grågrøn. Høstfarven er klart gul til brunligt gul. Blomstringen sker i forbindelse med løvspringet i maj, og den består af hanlige blomster i lange, hængende rakler og hunblomster, der sidder få sammen tæt på skuddet. Frugterne er nødder, der sidder i en åben skål ("agern").

Ikke-synlige træk

Rodnettet består af en dybtgående pælerod med kraftige, ligeledes dybtgående siderødder.

Højde x bredde

5 x 5 m (10 x 10 cm/år). Tallene er gennemsnitstal beregnet for en 25-årig vækstperiode.

Hjemsted

Som navnet siger, hører denne Eg hjemme på Kaukasusbjergenes sydskråninger, men den findes også i de Pontiske bjerge. Den forekommer i nedbørsrige egne på skrånende, veldrænet bund. Ved byen Çamlıhemşin danner den skov sammen med bl.a. Almindelig Buksbom, Almindelig Humlebøg, Almindelig Taks, Daphne caucasica, Guld-Azalea, Kaukasisk Korsved, Kirsebær-Kornel, Mispel, Nordmannsgran, Orientalsk Bøg, Orientalsk Gran, Pontisk Rhododendron, Spansk Hybenrose, Tarmvrid-Røn, Tyrkisk Løn og Ægte Kastanje.

Hentet fra "http://da.wikipedia.org../../../a/r/m/Armensk_Eg_29c2.html"

Kategorier: Taksonomisk beskrevet | Træer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English
- Türkçe